

**MUHU VALLAVOLIKOGU**

**EELNÕU**

Xxx xx. xx 2024 nr *xxx*

**Suuremõisa rängatee nr 4780010 avalikuks kasutamiseks sundvalduse seadmine**

Muhu Vallavalitsus (edaspidi vallavalitsus) on algatanud Muhu vallas Suuremõisa küla **Suuremõisa rängatee nr 4780010** kogu ulatuses avalikuks kasutamiseks sundvalduse seadmise menetluse.

**Suuremõisa rängatee** algab ja lõpeb Suuremõisa - Laheküla teel nr. 4780009. Tee pikkus on 2,085 km, millest munitsipaalomandis on 1,433km. Ülejäänud teelõik 0,651km ulatuses läbib 10 kinnistut:

Saare (katastrinumber 47801:007:0688), Paldu-Antsu (katastrinumber 47801:007:0687), Kuressaare metskond 1148 (katastrinumber 47801:007:0991), Mardi (katastrinumber

7801:007:0763), Aidamehe (katastrinumber 47801:007:0344), Kaarli (katastrinumber 47801:007:0172), Ristiku (katastrinumber 47801:007:0989), Ränga (katastrinumber 47801:007:0317), Lepiku (katastrinumber 47801:007:0505), Kiive (katastrinumber 47801:007:0349).

Avalikus kasutuses on hetkel munitsipaalomandis olev teelõik ning Kaarli ja Saare kinnistu osas kehtivad lihtkirjalikud kasutusõiguse lepingud. Käesoleva menetluse raames asendatakse nimetatud lepingud uue kokkuleppega, mis annab kindluse terviktee avalikuks kasutamiseks ka tulevikus.

Eratee avalikku kasutusse määramisel lähtutakse Muhu valla üldplaneeringus sätestatud põhimõtetest ja ulatusest.

**Suuremõisa rängatee** teenindab enam kui kolme elukondliku hoonestusega maaüksust. Muhu vald on Suuremõisa rängateel varasemalt teostanud hädavajalikku teehooldust ning lumetõrjet, kuid kuna tee ei ole täies ulatuses avalikus kasutuses, siis valla vahendeid teehoiuks kogu ulatuses kasutada ei saa.

Eelnevast tulenevalt ning tuginedes Muhu valla üldplaneeringule on vallavolikogu seisukohal, et Suurmõisa rängakülatee kasutamise osas on olemas avalik huvi ja täidetud on vallavolikogu 21. veebruari 2012. a määruse nr 66 „Teede valla omandisse võtmise ja avalikuks kasutamiseks määramise kord“ (edaspidi kord)§ 9 lõike 2 sätestatud tingimus, mistõttu on otstarbekas tee üldplaneeringus määratud ulatuses avalikku kasutusse määrata.

Vallavalitsus on teinud ettepaneku määrata tee avalikuks kasutamiseks sundvalduse seadmise kaudu. Kinnisasja avalikes huvides omandamise seaduse (edaspidi KAHOS) § 39 lõike 5 kohaselt makstakse kinnisasja omanikule sundvalduse seadmise korral sundvalduse tasu, kui ei lepita kokku teisiti. Kuna eratee avalikuks kasutamiseks määramisega lähevad maaomanikult kohaliku omavalitsuse üksusele üle kõik teeomaniku kohustused, õigused ja vastutus, sh teehoiu tagamine, on vallavalitsus on teinud maaomanikele ettepaneku leppida kokku tasuta sundvalduse seadmises.

Teehoiu tagamiseks on sundvalduse alaks koos teekaitsevööndiga arvestatud ligikaudu 5 m laiune teekoridor, mille eest maamaksuseaduse kohaselt maamaksu ei määrata. Sundvalduse ala täpsem paiknemine ning sundvalduse ala suurus on toodud Lisas 1 esitatud piiranguala väljavõttel.

KAHOS § 39 lõigete 3 ja 4 kohaselt teavitas vallavalitsus kinnisasja omanikke sundvalduse seadmise menetluse algatamisest ning andis võimaluse nelja nädala jooksul nimetatud teate saamisest esitada oma arvamus.

*Volikogu otsuse eelnõud täiendatakse kinnistuomanike tagasiside kohta.*

Lähtudes eeltoodust ning võttes aluseks kinnisasja avalikes huvides omandamise seaduse § 39 lõike 1, ehitusseadustiku § 94 lõike 2, Muhu Vallavolikogu 21. veebruari 2012. a määruse nr 66 „Teede valla omandisse võtmise ja avalikuks kasutamiseks määramise kord“ ja Muhu valla üldplaneeringu, Muhu Vallavolikogu

**o t s u s t a b:**

1. Seada tähtajatu tasuta sundvaldus Muhu valla kasuks Muhu vallas Suuremõisa külas **Suuremõisa rängatee nr 4780010** avalikuks kasutamiseks järgmistele kinnistutele vastavalt maakatastri Piiratud Asjaõiguste Ruumiandmete Infosüsteemis (PARI) tunnusega nr **531171** tähistatud ja lisas 1 toodud ruumikujule:
   1. Saare maakond, Muhu vald, Suuremõisa küla, **Saare** (47801:007:0688), sundvalduse ala ligikaudne ulatus 241 m²;
   2. Saare maakond, Muhu vald, Suuremõisa küla, **Paldu-Antsu** (47801:007:0687), sundvalduse ala ligikaudne ulatus 106 m²;
   3. Saare maakond, Muhu vald, Suuremõisa küla, **Kuressaare metskond 1148** (47801:007:0991), sundvalduse ala ligikaudne ulatus 921 m²;
   4. Saare maakond, Muhu vald, Suuremõisa küla, **Mardi (**47801:007:0763), sundvalduse ala ligikaudne ulatus 164 m²;
   5. Saare maakond, Muhu vald, Suuremõisa küla, **Aidamehe** (47801:007:0344), sundvalduse ala ligikaudne ulatus 22 m²;
   6. Saare maakond, Muhu vald, Suuremõisa küla, **Kaarli** (47801:007:0172), sundvalduse ala ligikaudne ulatus 125 m²;
   7. Saare maakond, Muhu vald, Suuremõisa küla, **Ristiku (**47801:007:0989), sundvalduse ala ligikaudne ulatus 78 m²;
   8. Saare maakond, Muhu vald, Suuremõisa küla, **Ränga** (47801:007:0317), sundvalduse ala ligikaudne ulatus 150 m²;
   9. Saare maakond, Muhu vald, Suuremõisa küla, **Lepiku** (47801:007:0505), sundvalduse ala ligikaudne ulatus 757 m²;
   10. Saare maakond, Muhu vald, Suuremõisa küla, **Kiive** (47801:007:0349), sundvalduse ala ligikaudne ulatus 154 m²;
2. Sundvaldus seatakse tee avalikuks kasutamiseks. Sundvalduse seadmisega peab kinnisasja omanik tagama sundvaldusega kaetud kinnisasja osa avaliku kasutamise, st kinnisasja läbiva tee kasutamise ööpäevaringselt nii sõidukiga kui jalgsi.
3. Sundvalduse seadmisega lähevad Muhu vallale üle kõik käesoleva otsuse punktis 1 nimetatud tee omaniku kohustused, õigused ja vastutus.
4. Kinnisasja omanik võib anda sundvalduse alale muid kasutusõigusi, mis ei takista sundvalduse teostamist.
5. Otsus jõustub teatavakstegemisest.

Otsust on võimalik vaidlustada haldusmenetluse seaduses sätestatud korras esitades vaide Muhu Vallavolikogule või halduskohtumenetluse seadustikus sätestatud korras, esitades kaebuse kohtule 30 päeva jooksul arvates otsusest teadasaamisest.

/digitaalselt allkirjastatud /

Ain Saaremäel

volikogu esimees